Brabander

„Brabander“ – Klaipėdos universiteto mokomasis burlaivis. Gafelinės škunos tipo laivo ilgis siekia 36 metrus, plotis – 6,1 metro. Burlaivis pastatytas 1977 metais Drimelene (Olandija). Klaipėdos universitetas „Brabander“ įsigijo 2006 metų lapkritį. Burlaivio kapitonas – Valdemaras Vizbaras.Klaipėdos universitetas – Mokslinis tiriamasis ir mokomasis burlaivis „Brabander“  Laivas įsigytas Klaipėdos universiteto jūrinių specialybių studentų praktikoms ir jūriniams tyrimams atlikti. „Brabander“ taip pat naudojamas universiteto mokslinėms ekspedicijoms, atstovauja Lietuvai tarptautinėse regatose, dalyvauja miesto renginiuose.

2008 metais laivas surengė devynis mokomuosius reisus. 2008 metų pabaigoje burlaivį papuošė naujos burės su Klaipėdos universiteto simbolika.„Bures puoš universiteto simbolika“ „Brabander“ švartuojasi Klaipėdos uosto kruizinių laivų terminale.

2021 metais laivas dalyvavo tarptautiniuose gravimetriniuose matavimuosehttps://wilis.pg.edu.pl/aktualnosci/2021-11/statek-badawczy-brabander-zawital-do-portu-w-gdyni.


 Techniniai duomenys 

„Brabander“ varomas dviejų 103 kW galios „Deutz“ variklių. Didžiausias laivo greitis su varikliais – 8 mazgai, su burėmis – 14 mazgų. Burių plotas – 540 kvadratinių metrų. Laivo kuro atsargos – 6,5 tonos. Tai leidžia laivui nuplaukti 2100 jūrmyles naudojant vien variklius. Minimali laivo įgula – 4 žmonės. Burlaivis turi pastovią 7 žmonių įgulą. „Brabander“ gali plaukti 21 žmogus.

 „Dimensija 08“ 

„Brabander“ naudojamas ir kaip meno erdvė. 2008 metų liepą laive surengtas šiuolaikinio meno projektas „Dimensija 08”, kurio metu Lietuvos menininkų darbai ir pasirodymai pristatyti Gotlando saloje esančio Visbio miestelio publikai.„Menininkų įgula grįžo iš Švedijos“

 Išnašos 

Kategorija:Laivai